Ана Ахматова
Мъгла се спусна над пътеката…

Превод от руски: Иван Николов, 1974

chitanka.info

На Вера Ивановна-Шварсалон

Мъгла се спусна над пътеката,

пронизаха те сноп лъчи.

И аз запомних само меката

усмивка в твоите очи.

Неявната ти скръб с вълнение

усещам близка и сега,

ти знаеш моите съмнения

и мойта тровеща душа.

Деня, във който беше срещната,

за вярна дружба ни сплоти.

Че мен, суетната и грешната,

не ще упрекнеш само ти.

1912

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.